Bólusetning hófst í morgun í Bretlandi með bóluefni frá AstraZenica. Smitum hefur fjölgað hratt í landinu að undanförnu og líklegt þykir að sóttvarnir verði enn hertar. gripið verði til enn hertari sóttvarnaaðgerða.
Áttatíu og tveggja ára gamall karlmaður varð í morgun fyrstur á Bretlandi til að fá bóluefnið frá AstraZenica. Hann var bólusettur á Oxford háskólasjúkrahúsinu.
Bóluefnið var þróað á Bretlandi og hafa bresk yfirvöld fengið fimmtíu þúsund skammta til notkunar í dag. Heilbrigðisráðherra Breta, Matt Hancock, segir þetta mjög mikilvægan áfanga í baráttunni við útbreiðslu faraldursins.
Nýtt afbrigði, sem greint hefur verið þar í landi hefur gert baráttuna enn erfiðari, því talið að það smitist allt að sjötíu prósent hraðar milli fólks en önnur. Yfir fimmtíu þúsund smit voru greind í gær í Bretlandi. Það var sjötti dagurinn í röð sem smitin eru svo mörg. Boris Johnson, forsætisráðherra, hefur lýst því yfir að líklega verði gripið til enn harðari takmarkana á næstunni.
Bólusetning hófst í morgun í Bretlandi með bóluefni frá AstraZeneca. Smitum hefur farið fjölgandi í landinu að undanförnu.